stanford-oval/wikipedia huggingface dataset:
ประพาส ลิมปะพันธุ์
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนีตะวันตก :
พ.ศ. 2527 -   เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
เทวทาสี

ภาพถ่ายของเทวทาสีสองนางในทมิฬนาฑู ทางตอนใต้ของอินเดีย เมื่อราวทศวรรษ 1920s
ในอินเดียใต้ เทวทาสี (Devadasi) หมายถึงสตรีที่ถูกถวายเพื่อบูชาและรับใช้เทพเจ้าหรือเทวสถานตลอดชีวิต พิธีถวายนางเทวทาสีนั้นเรียกว่าพิธี ปตตุกัตตู (Pottukattu) พิธีกรรมซึ่งคล้ายกับพิธีวิวาหะหรืองานมงคลสมรส หน้าที่ของเทวทาสีนอกจากการดูแลเทวสถานและการประกอบพิธีกรรมแล้ว ยังต้องเรียนรู้และสามารถประกอบธรรมเนียมทางศิลปะของอินเดียได้ เช่น ภารตนาฏยัม (Bharatanatyam) กุจิปุดี (Kuchpudi) และโอฑิสสี (Odissi) เทวทาสีถือว่ามีตำแหน่งทางสังคมที่สูงอันเนื่องมาจากการร่ายรำและดนตรีที่จำเป็นต่อพิธีกรรมทางศาสนานั้นก็เป็นศิลปะชั้นสูงเช่นกัน คำว่า เทวทาสี แปลตรงตัวว่า ข้ารับใช้ (ที่เป็นสตรี) ของเทพเจ้า เกิดจากการรวมคำภาษาสันสกฤตสองคำคือ ทาสี (dasi) ซึ่งเป็นรูปสตรีของคำว่าทาส (das) อันแปลว่าผู้รับใช้ และคำว่า เทว (deva/dewa) แปลว่าเทพเจ้า
หลังจากเข้ามาเป็นเทวทาสีแล้ว มักจะใช้เวลาไปกับการเรียนรู้พิธีกรรมทางศาสนา และการร่ายรำ บ้างอาจมีบุตรกับนักบวชหรือเจ้าหน้าที่ในระดับสูงที่แนะนำและสอนพวกนางในเรื่องดนตรีและการร่ายรำ
หลังการเข้ามาของบริติชราช ได้สลายอำนาจของราชาในแต่ละแคว้นลง ส่งผลให้ชุมชนศิลปกรรมของเทวสถานซึ่งมักมีราชาเป็นองค์อุปถัมภ์เป็นอันต้องเสื่อมและเสียอำนาจตามไปด้วย ด้วยเหตุผลนี้จึงส่งผลให้เทวทาสีสูญเสียผู้อุปถัมภ์ไปตาม นักปฏิรูปจำนวนมากได้ออกมาเคลื่อนไหวให้มีการออกระเบียบห้ามมีการถวายเทวทาสีให้แก่เทวสถาน และห้ามการเป็นเทวทาสีให้เป็นข้อคับทางกฏหมาย เจ้าอาณานิคมเกิดการถกเถียงขึ้นอย่างมาก ทั้งในหน่วยงานและนักวิชาการตะวันตก แต่ชาวบริเตนเจ้าอาณานิคมไม่สามารถแยกเทวทาสีออกจากนักเต้นริมทางที่ไม่เกี่ยวข้องกับทางศาสนาออกได้ ส่งผลให้ศิลปะพื้นเมืองเสื่อมลงและขาดการสนับสนุน
หลังเทวทาสีเริ่มหายไปจากเทวสถานในอินเดียด้วยเหตุผลที่ได้กล่าวมาก่อนหน้า ในที่สุดเมื่อปี 1988 ก็ได้มีการออกกฏหมายให้ระบบเทวทาสีถือเป็นสิ่งผิดกฏหมายในอินเดีย เป็นที่สิ้นสุดของระบบเทวทาสีนับตั้งแต่นั้นมา แต่ก็ยังมีเทวทาสีให้เห็นอีกถึงแม้ปัจจุบันจะเป็นอาชีพที่ผิดกฏหมายก็ตาม อยู่ที่รัฐกรณาฏกะของอินเดีย
การอภิปรายทั่วไปเพื่อลงมติไม่ไว้วางใจรัฐมนตรีไทย มีนาคม พ.ศ. 2554

การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2554 เป็นการประชุมสภาผู้แทนราษฎรเพื่อลงมติไม่ไว้วางใจนายกรัฐมนตรีและรัฐมนตรีเป็นรายบุคคลอีก 9 คน รวม 10 คน
การเตรียมการ

วิทยา แก้วภราดัย ประธานคณะกรรมการประสานงานพรรคร่วมรัฐบาลและ วิทยา บุรณศิริ ประธานคณะกรรมการประสานงานพรรคร่วมฝ่ายค้าน มีมติเห็นพ้องกำหนดวันอภิปรายลงมติไม่ไว้วางใจเป็นเวลา 4 วัน ระหว่างวันที่ 9-12 มีนาคม และลงมติวันที่ 13 มีนาคม พ.ศ. 2554 โดยกำหนดไว้ 66 ชั่วโมง แบ่งเป็นฝ่ายค้าน 40 ชั่วโมง คณะรัฐมนตรี 20 ชั่วโมง และประท้วงอีก 6 ชั่วโมง รอประธานรัฐสภาบรรจุญัตติวาระ โดยวิทยา บุรณะศิริ เปิดเผยจำนวนบุคคลในเรื่องอภิปรายดังนี้ เรื่องการสลายการชุมนุม 7 คน การทุจริต 18-22 คน และการบริหารงานล้มเหลว 10-15 คน
วรงค์ เดชกิจวิกรม คณะกรรมการประสานงานพรรคร่วมรัฐบาล กล่าวว่า ทางคณะกรรมการได้หารือกันว่าควรตั้งคณะกรรมการตรวจสอบเอกสารหรือคลิปวิดีโอที่พรรคเพื่อไทยจะนำมาเปิดร่วมกับการอภิปรายไม่ไว้วางใจ โดยให้เหตุผลว่าเพื่อป้องกันการแสดงหลักฐานที่เป็นเท็จตามที่พรรคเพื่อไทยเคยนำคลิปวิดีโอตัดต่อมาฉาย โดยจะหารือปัญหาดังกล่าวกับชัย ชิดชอบ ประธานรัฐสภา ซึ่งคณะกรรมการตรวจสอบนี้จะประกอบด้วยเจ้าหน้าที่ผู้เชี่ยวชาญและสมาชิกสภาผู้แทนราษฎรจากทั้งสองฝ่าย
ต่อมา มีเหตุทำให้การอภิปรายไม่ไว้วางใจเลื่อนออกไป โดยอภิสิทธิ์ เวชชาชีวะกำหนดวันอภิปรายไม่ไว้วางใจวันที่ 15-17 มีนาคม โดยให้เหตุผลว่าเอกสารประกอบญัตติของฝ่ายค้านมีปัญหา ด้านอนุดิษฐ์ นาครทรรพ จากพรรคเพื่อไทย ระบุว่าเอกสารส่วนที่พรรครับผิดชอบนั้นเสร็จไปตั้งแต่วันที่ 2 มีนาคมแล้ว
ผู้อภิปราย

เบื้องต้น ทางพรรคเพื่อไทยจัดผู้อภิปรายไว้ 20 คน นำโดย มิ่งขวัญ แสงสุวรรณ ซึ่งสั่งห้ามมิให้ผู้ใดข้อมูลอภิปรายเล็ดลอดออกนอกห้องประชุม โดยผู้ที่อภิปรายจะต้องนำข้อมูลมาเสนอต่อมิ่งขวัญก่อน ด้าน ร.ต.อ. เฉลิม อยู่บำรุง ซึ่งตอนแรกไม่ขอเข้าร่วมอภิปรายไม่ไว้วางใจในครั้งนี้ ก่อนจะตัดสินใจเข้าร่วมการอภิปรายหลังจากที่ทักษิณ ชินวัตร วิดีโอลิงก์เข้ามาให้ ร.ต.อ. เฉลิม เข้าร่วมการอภิปรายด้วย
วันที่ 4 มีนาคม มีรายงานว่าพรรคเพื่อไทยมีการตั้งวอร์รูมขึ้นเพื่อนำไปสนับสนุนและชี้แจงในสภาจำนวนสองชุด ชุดหนึ่ง ได้แก่ จาตุรนต์ ฉายแสง, วราเทพ รัตนากร, พงศ์เทพ เทพกาญจนา และนพดล ปัทมะ เป็นต้น ส่วนอีกชุดหนึ่ง นำโดย เฉลิม อยู่บำรุง เพื่อคอยช่วยชี้แจงสนับสนุนในการอภิปราย
ผู้อภิปราย ประกอบด้วยสมาชิกสภาผู้แทนราษฎร พรรคเพื่อไทย พรรคเพื่อแผ่นดิน และ พรรคประชาราช อาทิ วิทยา บุรณศิริ, จตุพร พรหมพันธุ์, ร.ต.อ.ดร.เฉลิม อยู่บำรุง, ฐิติมา ฉายแสง, วิเชียร ขาวขำ, วรวัจน์ เอื้ออภิญญกุล, จุลพันธ์ อมรวิวัฒน์, ประชา ประสพดี, ไพจิต ศรีวรขาน, อรุณี ชำนาญยา, เชาวริน ลัทธศักดิ์ศิริ, ธเนศ เครือรัตน์, สงวน พงษ์มณี, ชวลิต วิชยสุทธิ์, วิสาระดี เตชะธีราวัฒน์, สุรพงษ์ โตวิจักษณ์ชัยกุล, สรวิช เทียนทอง, แวมาฮาดี แวดาโอะ ฯลฯ
การอภิปราย > 15 มีนาคม

การพิจารณาญัตติขอเปิดอภิปรายทั่วไปเพื่อลงมติไม่ไว้วางใจเริ่มต้นขึ้นเมื่อเวลา 10.00 น. ของวันที่ 15 มีนาคม วิทยา บุรณศิริ ส.ส.พระนครศรีอยุธยา พรรคเพื่อไทย ประธานคณะกรรมการประสานงานพรรคร่วมฝ่ายค้าน เป็นผู้เสนอญัตติอภิปรายไม่ไว้วางใจนายกรัฐมนตรี และเสนอชื่อมิ่งขวัญ แสงสุวรรณเป็นนายกรัฐมนตรีคนต่อไป วันแรกฝ่ายค้านใช้เวลาเกือบ 17 ชั่วโมง จนกระทั่งเสร็จสิ้นเมื่อเวลา 2.10 น. ของวันที่ 16 มีนาคม ส่วนใหญ่เน้นเรื่องปัญหาน้ำมันปาล์ม และปัญหาสินค้าเกษตรของกระทรวงพาณิชย์ โดยเชื่อว่าเอื้อประโยชน์ให้กับคนบางกลุ่ม
มิ่งขวัญ แสงสุวรรณเป็นผู้อภิปรายนายกรัฐมนตรีเป็นคนแรก โดยใช้สไลด์ 119 แผ่นประกอบ ระบุว่าปริมาณน้ำมันปาล์มลดลงอย่างต่อเนื่องตั้งแต่เดือนกันยายน พ.ศ. 2553 และสรุปว่าการบริหารงานด้านพลังงานของรัฐบาลล้มเหลวอย่างสิ้นเชิง นโยบายตรึงราคาน้ำมันดีเซลทำให้เงินในกองทุนน้ำมันในปัจจุบันเหลือไม่ถึง 4,800 ล้านบาท และระบุว่าจะหมดเมื่อถึงสิ้นเดือนมีนาคม มิ่งขวัญ แสงสุวรรณกล่าวสรุปว่า การบริหารงานของอภิสิทธิ์ทำให้เกิดภาวะข้าวยากหมากแพง อีกทั้งปัญหาราคาข้าวที่ชาวบ้านขายข้าวได้ต่ำกว่าราคาประกัน รัฐบาลอภิสิทธิ์ก่อหนี้สาธารณะสูงที่สุดเป็นประวัติการณ์ โดยมีหนี้ 1.4 ล้านล้านบาท เปรียบเทียบกับรัฐบาลที่ผ่านมาทั้งหมดซึ่งก่อหนี้ไว้ 8.6 แสนล้านบาท
ด้านอภิสิทธิ์ เวชชาชีวะตอบมิ่งขวัญ แสงสุวรรณ โดยระบุว่ารัฐบาลชุดนี้มีตัวเลขการส่งออกและท่องเที่ยวสูงที่สุดในประวัติศาสตร์ และรัฐบาลต้องกู้เงินเพราะผลกระทบจากวิกฤตเศรษฐกิจที่เกิดขึ้นในสมัยพรรคเพื่อไทยเป็นรัฐบาล รัฐบาลบริหารหนี้สาธารณะได้ดีกว่าสมัยอดีตนายกรัฐมนตรี พ.ต.ท.ทักษิณ ชินวัตร สำหรับประเด็นปัญหาราคาข้าว อภิสิทธิ์ย้อนถามมิ่งขวัญว่า บริหารข้าวอย่างไรจนถูกปรับออกจากตำแหน่งรัฐมนตรีว่าการกระทรวงพาณิชย์ ส่วนประเด็นกองทุนน้ำมันนั้น อภิสิทธิ์ระบุว่า กองทุนเคยเป็นหนี้ถึง 9 หมื่นล้านบาทสมัยอดีตนายกรัฐมนตรีทักษิณ ชินวัตรเช่นกัน และด้านปัญหาน้ำมันปาล์ม ชี้ว่า สมัยรัฐบาลพรรคเพื่อไทยขายน้ำมันปาล์มขวดละ 47.50 บาท แพงกว่าปัจจุบัน จึงเห็นว่า ข้อมูลที่มิ่งขวัญนำมาเสนอนี้เป็นการตัดต่อ
น.อ.อนุดิษฐ์ นาครทรรพ อภิปรายเรื่องปัญหาน้ำมันปาล์มต่อ โดยชี้ว่าน่าจะมีการสมคบกันเพื่อเอื้อประโยชน์ แม้ว่ารัฐบาลจะทราบว่าน้ำมันปาล์มกำลังขาดตลาด แต่คณะกรรมการนโยบายน้ำมันปาล์มแห่งชาติ ซึ่งมีสุเทพ เทือกสุบรรณเป็นประธาน ได้อนุมัติน้ำเข้าล่าช้า เหมือนเป็นการดึงเวลาจนทำให้มีผู้ได้รับผลประโยชน์ถึงกว่า 1 พันล้านบาท ซึ่งมีบุคคลใกล้ชิดสุเทพรวมอยู่ด้วย อีกทั้งการนำเข้าน้ำมันปาล์ม 30,000 ตันนั้น มีการกำหนดสเปกนำเข้าที่มีเงื่อนงำ ซึ่งทางสุเทพ เทือกสุบรรณ ชี้แจงว่า ปัญหาน้ำมันปาล์มดังกล่าวเป็นเพราะคำนวณผลผลิตผิดพลาด เป็นความผิดพลาดไม่มีเจตนา ส่วนกรณีที่นำเข้าน้ำมันปาล์มผิดสเปกนั้น เป็นเพราะประเทศผู้ผลิตไม่ยินยอมให้นำเข้าน้ำมันปาล์มแบบธรรมดาเข้ามา ประเทศไทยจึงต้องน้ำมันปาล์มแบบแยกไขมาผลิตต่อในประเทศ
ผลการลงมติ

| 0 | 1 | 2 | 3 | 4 | 5 |
| --- | --- | --- | --- | --- | --- |
| รายนามรัฐมนตรี | ไว้วางใจ | ไม่ไว้วางใจ | งดออกเสียง | ไม่ลงคะแนน | ผู้เข้าร่วมประชุม |
| อภิสิทธิ์ เวชชาชีวะ | 249 | 184 | 11 | 23 | 467 |
| สุเทพ เทือกสุบรรณ | 249 | 185 | 11 | 22 | 469 |
| กรณ์ จาติกวณิช | 245 | 185 | 12 | 22 | 464 |
| พรทิวา นาคาศัย | 251 | 186 | 9 | 23 | 469 |
| องอาจ คล้ามไพบูลย์ | 246 | 182 | 17 | 21 | 466 |
| จุติ ไกรฤกษ์ | 247 | 185 | 16 | 22 | 470 |
| ชวรัตน์ ชาญวีรกูล | 250 | 188 | 8 | 23 | 469 |
| โสภณ ซารัมย์ | 248 | 188 | 11 | 22 | 469 |
| ศุภชัย โพธิ์สุ | 243 | 188 | 16 | 21 | 468 |
| กษิต ภิรมย์ | 247 | 188 | 13 | 21 | 469 |
การตอบรับ

สมชาย กรุสวนสมบัติ หรือ "ซูม" คอลัมนิสต์ของหนังสือพิมพ์ไทยรัฐ แสดงความเห็นในคอลัมน์ "เหหะพาที" ของตนเองว่า การถ่ายทอดการอภิปรายไม่ไว้วางใจทางโทรทัศน์ไม่เหมาะสมสำหรับเด็ก เนื่องจากพฤติกรรมที่ไม่เหมาะสมของสมาชิกสภาผู้แทนราษฎรบางคน อาจทำให้เด็กซึมซับพฤติกรรมเหล่านี้ไปในอนาคต และเสนอให้มีการจัดเรตติ้งประเภทห้ามเด็กดูคนเดียวหรือให้ถ่ายทอดหลัง 22.00 น. เป็นต้นไปแทน
จากการสำรวจความคิดเห็น สวนดุสิตโพล ของมหาวิทยาลัยราชภัฏสวนดุสิต ได้สอบถามความคิดเห็นของประชาชนจำนวน 1,594 คน จากประเด็นการอภิปรายไม่ไว้วางใจดังกล่าว สรุปว่า ร้อยละ 35.39 เห็นว่า ประชาชนจะได้รับข้อมูลที่เป็นจริงและชัดเจนจากทั้งสองฝ่าย ร้อยละ 28.24 เห็นว่า เป็นหน้าที่ของฝ่ายค้านในการตรวจสอบการทำงานของรัฐบาล ในคำถามที่ว่าอยากให้ผู้ใดเป็นผู้นำการอภิปรายนั้น ร้อยละ 40.17 อยากให้อภิสิทธิ์ เวชชาชีวะเป็นผู้นำการอภิปรายฝ่ายรัฐบาล และร้อยละ 51.44 อยากให้เฉลิม อยู่บำรุงเป็นผู้นำการอภิปรายฝ่ายค้าน สำหรับประเด็นในการอภิปรายไม่ไว้วางใจนั้น ร้อยละ 23.04 อยากให้อภิปรายเรื่องการดูแลราคาสินค้าต่าง ๆ และร้อยละ 21.67 อยากให้อภิปรายเรื่องการทุจริต อย่างไรก็ตาม มีเพียงร้อยละ 15.94 เท่านั้นที่เชื่อว่าการอภิปรายดังกล่าวจะมีผลต่อการยุบสภา และได้ทำการสำรวจความคิดเห็นประชาชนจำนวน 1,187 คน ในเขตกรุงเทพมหานครและปริมณฑล อีกครั้งในวันอภิปรายวันสุดท้าย พบว่า ร้อยละ 61.29 เห็นว่า ไม่คุ้มค่าในการการติดตามการอภิปรายครั้งนี้ และร้อยละ 78.91 รู้สึกผิดหวังต่อการอภิปรายไม่ไว้วางใจ โดยส่วนใหญ่เนื่องมาจากบรรยากาศการอภิปราย และเนื้อหาที่เป็นเรื่องเก่านำมาพูดใหม่ ส่วนความประทับใจในการอภิปรายในครั้งนี้ ร้อยละ 38.9 ระบุว่าได้รับรู้ข้อมูลที่เป็นประโยชน์และชัดเจนมากขึ้น โดยร้อยละ 43.09 ประทับใจในการชี้แจงประเด็นที่ถูกอภิปรายของอภิสิทธิ์ เวชชาชีวะมากที่สุด รองลงมา คือ ร้อยละ 29.67 ประทับใจข้อมูลของฝ่ายค้านโดยเฉพาะของจตุพร พรหมพันธุ์ ในส่วนผลกระทบต่อความนิยมของพรรคประชาธิปัตย์ พบว่า เท่าเดิม ร้อยละ 54.14 ลดลง ร้อยละ 25.56 และเพิ่มขึ้น ร้อยละ 20.30 ส่วนผลกระทบต่อความนิยมของพรรคเพื่อไทย พบว่า เท่าเดิม ร้อยละ 42.10 ลดลง ร้อยละ 46.62 และเพิ่มขึ้น ร้อยละ 11.28
แหล่งข้อมูลอื่น

โชว์คลิป สุเทพโต้ตู่ มีกระบวนการขนคนชุดดำมาฆ่าทหาร
ศูนย์ตรวจสอบศึกอภิปรายปชป.เย้ยฝ่ายค้านยังไม่เร้าใจ  เก็บถาวร 2011-03-17 ที่ เวย์แบ็กแมชชีน
“เป็ดเหลิม” ตีฝีปาก รุมขย้ำ รบ. “มาร์ค” สุมหัวปล้นประเทศ [ลิงก์เสีย]
| ก่อนหน้า |  | การอภิปรายทั่วไปเพื่อลงมติไม่ไว้วางใจรัฐมนตรีไทย มีนาคม พ> ศ. 2554 |  | ถัดไป |
| --- | --- | --- | --- | --- |
| การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553 |  |   การอภิปรายทั่วไปเพื่อลงมติไม่ไว้วางใจรัฐมนตรีไทย    |  | การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554 |
ซีเมนส์

สำหรับยี่ห้อระบบรถไฟฟ้า ดูที่ ซีเมนส์ โมดูลาร์ เมโทร
| --- | --- |

สำนักงานใหญ่
ประเภท: บริษัทมหาชน
การซื้อขาย: FWB: SIE DAX component
อุตสาหกรรม: กลุ่มบริษัท
ก่อนหน้า: A. Reyrolle & Company Siemens-Schuckert Siemens-Reiniger-Werke
ก่อตั้ง: 1 ตุลาคม 1847; 177 ปีก่อน (1847-10-01) เบอร์ลิน ราชอาณาจักรปรัสเซีย
ผู้ก่อตั้ง: แวร์เนอร์ ฟอน ซีเมนส์
สำนักงานใหญ่: มิวนิกและเบอร์ลิน ประเทศเยอรมนี
พื้นที่ให้บริการ: ทั่วโลก
บุคลากรหลัก: Jim Hagemann Snabe (ประธาน) Roland Busch (ประธานเจ้าหน้าที่บริหาร)
ผลิตภัณฑ์: เทคโนโลยีการผลิตกระแสไฟฟ้า, ระบบอัตโนมัติในอุตสาหกรรมและอาคาร, เทคโนโลยีทางการแพทย์, ยานยนต์สำหรับรถไฟ, ระบบบำบัดน้ำ, สัญญาณเตือนไฟไหม้, ซอฟต์แวร์ PLM, เครื่องจักรอุตสาหกรรม
บริการ: ธุรกิจบริการ, การเงิน, วิศวกรรมโครงการและการก่อสร้าง
รายได้:  62.265 พันล้านยูโร (2021)
รายได้จากการดำเนินงาน:  7.496 พันล้านยูโร (2021)
รายได้สุทธิ:  6.697 พันล้านยูโร (2021)
สินทรัพย์:  139.608 พันล้านยูโร (2021)
ส่วนของผู้ถือหุ้น:  49.274 พันล้านยูโร (2021)
เจ้าของ: ตระกูลซีเมนส์ (6.9%)
พนักงาน: 303,000 (2021)
แผนก: โครงสร้างพื้นฐานอัจฉริยะ Siemens Energy อุตสาหกรรมดิจิทัล ผู้ดูแลสุขภาพ ซีเมนส์ โมบิลิตี้ Siemens Gamesa บริการ IoT Next 47 บริการทางการเงินของซีเมนส์
เว็บไซต์: www.siemens.com
ซีเมนส์ (อังกฤษ: Siemens AG) เป็นกลุ่มบริษัท พลังงาน, และสุขภาพ โดยมีแผนกรวมทั้งหมด 15 แผนก ซีเมนส์และบริษัทในเครือจ้างงานทั่วโลกประมาณ 400,000 ตำแหน่ง ในเกือบ 190 ประเทศ และแจ้งรายได้ทั่วโลก 72,448 ล้านยูโร ในปีงบประมาณ 2550 บริษัทซีเมนส์อยู่ในตลาดหลักทรัพย์แฟรงค์เฟิร์ต และอยู่ในตลาดหลักทรัพย์นิวยอร์กตั้งแต่ 12 มีนาคม พ.ศ. 2544
ซีเมนส์ก่อตั้งโดย แวร์เนอร์ ฟอน ซีเมนส์ เมื่อ 1 ตุลาคม พ.ศ. 2390 (ค.ศ. 1847) โดยเริ่มจากการคิดค้นระบบโทรเลขที่ให้ผลลัพธ์เป็นตัวอักษรแทนที่จะเป็นรหัสมอร์ส
ในช่วงปลายปี พ.ศ. 2560 ซีเมนส์ได้ประกาศการควบรวมกิจการเฉพาะหน่วยธุรกิจระบบรางและระบบอาณัติสัญญาณ (ซีเมนส์ โมบิลิที) เข้ากับอัลสตอม (Alstom) ของประเทศฝรั่งเศส เพื่อร่วมกันสร้างบริษัทระบบรางที่ใหญ่ที่สุดในโลก อย่างไรก็ตามในเดือนกุมภาพันธ์ พ.ศ. 2562 คณะกรรมาธิการยุโรปได้ห้ามการควบรวมกิจการดังกล่าว
ซีเมนส์กับเครื่องใช้ไฟฟ้า

สำหรับความหมายอื่น ดูที่ ซีเมนส์กับเครื่องใช้ไฟฟ้า
ซีเมนส์กับประเทศไทย

ระบบรถไฟฟ้าขนส่งมวลชนทั้งสามระบบของประเทศไทยในปัจจุบันอันได้แก่ รถไฟฟ้าบีทีเอส, รถไฟฟ้ามหานคร สายเฉลิมรัชมงคล, แอร์พอร์ตเรลลิงก์ ได้ใช้ขบวนรถของซีเมนส์ โดยแบ่งตามรุ่นของรถไฟฟ้า ดังนี้
โมดูลาร์ เมโทร : ใช้ในรถไฟฟ้าบีทีเอส และรถไฟฟ้ามหานคร สายเฉลิมรัชมงคล เป็นขบวนรถที่ออกแบบโดย ปอร์เช่ ดีไซน์ โดย
รถไฟฟ้าบีทีเอส มีทั้งหมด 140 ตู้ 35 ขบวน แบ่งการผลิตออกเป็นสองรอบ รอบแรก 105 ตู้ เพื่อประกอบเป็น 3 ตู้/ขบวน ทั้งหมดถูกผลิตขึ้นที่โรงงานในประเทศออสเตรีย นำเข้าครั้งแรกใน พ.ศ. 2540 แล้วเสร็จใน พ.ศ. 2542 จากนั้นใน พ.ศ. 2553 ได้มีการจัดซื้อตู้โดยสารเพิ่ม 35 ตู้ (รหัส 32xx) เพื่อนำมาประกอบใหม่เป็น 4 ตู้/ขบวน ทั้งหมดผลิตขึ้นที่โรงงานในประเทศเยอรมนี นำเข้าครั้งแรกใน พ.ศ. 2555 แล้วเสร็จใน พ.ศ. 2556
รถไฟฟ้ามหานคร สายเฉลิมรัชมงคล มีทั้งหมด 57 ตู้ 19 ขบวน ทั้งหมดถูกผลิตขึ้นที่โรงงานในประเทศออสเตรีย โดยปรับรายละเอียดบางอย่างให้ต่างจากล็อตที่ผลิตส่งมอบให้บีทีเอสซี นำเข้าครั้งแรกใน พ.ศ. 2545 แล้วเสร็จใน พ.ศ. 2547
อินสไปโร : ใช้ในรถไฟฟ้าบีทีเอส รถไฟฟ้ามหานคร สายเฉลิมรัชมงคล และ รถไฟฟ้ามหานคร สายสีส้ม เป็นขบวนรถที่ออกแบบโดย ปอร์เช่ ดีไซน์ โดยใช้ต้นแบบของขบวนรถรุ่น Modular Metro เป็นต้นแบบ โดย
รถไฟฟ้าบีทีเอส มีทั้งหมด 88 ตู้ 22 ขบวน ขบวนรถชุดนี้ผลิตโดยโรงงานโบซันคายา ประเทศตุรกี โดยซีเมนส์ผลิตระบบขับเคลื่อนจากโรงงานที่ออสเตรียส่งประกอบสุดท้ายที่ตุรกีก่อนส่งมายังประเทศไทย
รถไฟฟ้ามหานคร สายสีน้ำเงิน มีทั้งหมด 105 ตู้ 35 ขบวน ขบวนรถชุดนี้ผลิตตัวถังโดยโรงงานโบซันคายาเช่นเดียวกัน แต่ส่งกลับมาประกอบสุดท้ายที่ออสเตรียมก่อนส่งมายังประเทศไทย ปัจจุบัน ช. การช่าง เตรียมจัดหาเพิ่มอีก 63 ตู้ 21 ขบวน ซึ่งชุดนี้จะย้ายฐานการผลิตไปที่โรงงานโบซันคายา ประเทศตุรกี โดยซีเมนส์ผลิตระบบขับเคลื่อนจากโรงงานที่ออสเตรียส่งประกอบสุดท้ายที่ตุรกีก่อนส่งมายังประเทศไทย กำหนดนำเข้าใน พ.ศ. 2569
รถไฟฟ้ามหานคร สายสีส้ม จัดหาทั้งหมด 96 ตู้ 32 ขบวน ขบวนรถชุดนี้จะถูกผลิตโดยโรงงานโบซันคายา ประเทศตุรกี โดยซีเมนส์จะผลิตระบบขับเคลื่อนและอะไหล่บางส่วนจากโรงงานที่ออสเตรียส่งประกอบสุดท้ายที่ตุรกีก่อนส่งมายังประเทศไทย ทั้งนี้จะนำเข้าสองรอบ รอบที่หนึ่งนำเข้าใน พ.ศ. 2570 จำนวน 48 ตู้ 16 ขบวน เพื่อให้บริการในส่วนตะวันออก และรอบที่สองนำเข้าภายใน พ.ศ. 2573 อีก 48 ตู้ 16 ขบวน เพื่อให้บริการในส่วนตะวันตก ขบวนรถชุดนี้จะใช้สเปคเดียวกันกับรถ EMU-BLE ของสายสีน้ำเงินทั้งหมด
เดซิโร : ใช้ในรถไฟฟ้าเชื่อมท่าอากาศยานสุวรรณภูมิ โดยลักษณะตัวรถเป็นรถรุ่น British Class "360/2" ซึ่งเป็นแบบเดียวกับที่ใช้ใน Heathrow Connect หรือรถไฟฟ้าเชื่อมท่าอากาศยานลอนดอนฮีทโธรว์ ของสหราชอาณาจักร โดยมีทั้งหมด 31 ตู้ 9 ขบวน แบ่งประกอบเป็น 3 ตู้/ขบวน สำหรับขบวนรถซิตีไลน์ (คาดน้ำเงิน) และ 4 ตู้/ขบวน โดยมีหนึ่งตู้ติดตั้งได้ระบบลำเลียงสัมภาระพร้อมหน้าต่างชนิดปกปิดภายใน สำหรับขบวนรถเอ็กซ์เพรสไลน์ (คาดแดง) ทั้งหมดถูกผลิตขึ้นที่โรงงานในประเทศเยอรมนี ส่งมอบครั้งแรกใน พ.ศ. 2552 แล้วเสร็จในปีเดียวกัน
แอร์วาล : มีทั้งหมด 6 ตู้ 3 ขบวน ใช้ในอาคารเทียบอากาศยาน 1 (SAT-1) ของท่าอากาศยานสุวรรณภูมิ นำเข้าครั้งแรกใน พ.ศ. 2566
แหล่งข้อมูลอื่น

เว็บไซต์อย่างเป็นทางการ
เว็บไซต์ประวัติซีเมนส์ เก็บถาวร 2006-07-16 ที่ เวย์แบ็กแมชชีน
มูลนิธิซีเมนส์
พระนางตริภุวนเทวี

| พระนางตริภุวนเทวี |
| --- | --- |
พระอัครมเหสี
พระราชสวามี: พระเจ้าชยสิงหวรรมันที่ 1
ราชวงศ์: ภฤคุ
พระราชบิดา: นเรนทราธิปติ
ศาสนา: ฮินดู–พุทธ
ตริภุวนเทวี [ตริ-พุ-วะ-นะ] หรือ ตริภุวนมหาเทวี (ปลายคริสต์ศตวรรษที่ 9 – ต้นคริสต์ศตวรรษที่ 10) เป็นสมเด็จพระราชินีนาถแห่งจามปา และเป็นพระอัครมเหสีในพระเจ้าชยสิงหวรรมันที่ 1 (ครองราชย์ ค.ศ. 897–904)
จากหลักฐานทางประวัติศาสตร์บันทึกไว้ว่า ตริภุวนเทวีประสูติการในตระกูลขุนนางชาวพุทธที่ยิ่งใหญ่ในจังหวัดกว๋างจิ เป็นธิดาของนเรนทราธิปติ หรือราชทวาระ อัครเสนาบดีผู้มีความสามารถ ได้ถวายการรับใช้กษัตริย์จามมาแล้วถึงสี่รัชกาล ทำให้คนในวงศ์ตระกูลรับคำสรรเสริญอย่างสูง
ใน ค.ศ. 917 ตริภุวนเทวีทรงสร้างวัดอินทรกานเตศวระ หรือวัดศิวะ ในเมืองห่าจุง จังหวัดกว๋างจิ
โรงเรียนเรยีนาเชลีวิทยาลัย

| โรงเรียนเรยีนาเชลีวิทยาลัย Regina Coeli College |
| --- | --- |

166 ถนนเจริญประเทศ ตำบลช้างคลาน อำเภอเมืองเชียงใหม่ จังหวัดเชียงใหม่ 50200
ข้อมูล
ชื่ออื่น: ร.ช. / R.C.
ประเภท: โรงเรียนเอกชน
สถาปนา: 16 พฤษภาคม พ.ศ. 2475; 92 ปีก่อน (2475-05-16)
รหัส: 1150100029
ผู้อำนวยการ: จันทร์จิรา ศิริพัฒน์
ระดับปีที่จัดการศึกษา: อนุบาล-มัธยมศึกษาปีที่ 6
เว็บไซต์: www.regina.ac.th
โรงเรียนเรยีนาเชลีวิทยาลัย (อังกฤษ: Regina Coeli College;R.C. หรือ ร.ช.) เป็นโรงเรียนสตรี เปิดสอนตั้งแต่ชั้นอนุบาลจนถึงมัธยมศึกษาปีที่ 6 ตั้งอยู่ที่ตำบลช้างคลาน อำเภอเมืองเชียงใหม่ จังหวัดเชียงใหม่ เป็นโรงเรียนในเครือเดียวกับโรงเรียนมาแตร์เดอีวิทยาลัย
เรยีนาเชลี มาจากภาษาละติน Regina Coeli แปลว่าราชินีแห่งสวรรค์ ซึ่งเป็นสมัญญาหนึ่งของพระนางมารีย์พรหมจารี
ประวัติโรงเรียน

พ.ศ. 2472 พระคุณเจ้าเรอเน แปร์รอส ประมุขมิสซังคาทอลิกกรุงเทพฯ ได้ร้องขอคณะอุร์สุลินแห่งสหภาพโรมัน ณ กรุงโรม ประเทศอิตาลี ให้มาตั้งโรงเรียนสตรีขึ้นที่จังหวัดเชียงใหม่ ทางคณะจึงให้อธิการิณีคณะอุร์สุลินที่โรงเรียนมาแตร์เดอีมาสำรวจพื้นที่เพื่อตั้งโรงเรียน โรงเรียนเรยีนาเชลีวิทยาลัยจึงได้เริ่มก่อสร้างขึ้นในช่วงต้นปี 2474 แล้วเสร็จต้นปี พ.ศ. 2475 โดยลักษณะอาคารในช่วงแรก มีลักษณะเป็นรูปตัว L ยาว 86 เมตร กว้าง 9 เมตร โดยมี ห้องนอนนักเรียนประจำ ห้องน้ำ ห้องอาหาร ห้องประชุม
หลักสูตร

ระดับชั้นมัธยมปลายแบ่งออกเป็น
แผนการเรียนคณิตศาสตร์-วิทยาศาสตร์ (ห้องเรียน สสวท.)
แผนการเรียนคณิตศาสตร์-วิทยาศาสตร์ (ห้องปกติ)
แผนการเรียนศิลป์ภาษาอังกฤษ-คณิตศาสตร์ (ศิลป์คำนวณ)
แผนการเรียนศิลป์ภาษาอังกฤษ-ภาษาอังกฤษ (ศิลป์อังกฤษ)
แผนการเรียนศิลป์ภาษาอังกฤษ-ภาษาฝรั่งเศส (ศิลป์ฝรั่งเศส)
แผนการเรียนศิลป์ภาษาอังกฤษ-ภาษาจีน (ศิลป์จีน)
แผนการเรียนศิลป์ภาษาอังกฤษ-ภาษาญี่ปุ่น (ศิลป์ญี่ปุ่น)
ศิษย์เก่าที่มีชื่อเสียง

พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
เจ้ากอแก้วประกายกาวิล ณ เชียงใหม่ ธิดาคนสุดท้องในจำนวน 3 คนของเจ้ากาวิละวงศ์
ยิ่งลักษณ์ ชินวัตร อดีตนายกรัฐมนตรีของประเทศไทย และนักธุรกิจ
เดือนเต็มดวง ณ เชียงใหม่ อดีตนายกเทศมนตรีนครเชียงใหม่
ศาสตราจารย์เกียรติคุณ ดร.ณัฐ ภมรประวัติ อดีตอธิการบดีมหาวิทยาลัยมหิดล
ธัญลักษณ์ โชติพิบูลศิลป์  นักกีฬายิงปืน 1 เหรียญทอง 1 เหรียญเงินทีมชาติไทย ในการแข่งขันกีฬาเอเชี่ยนเกมส์ ครั้งที่ 15 ที่กรุงโดฮา ประเทศกาตาร์
พิมลวรรณ หุ่นทองคำ ผู้ประกาศข่าวประจำสถานีโทรทัศน์ไทยทีวีสีช่อง 3 พิธีกรรายการผู้หญิงถึงผู้หญิง
นภัส จิวะกิดาการ นักร้องชาวไทย
พิมพ์พัชร วัชรเสวี นักแสดงและผู้ประกาศรายการประจำสถานีโทรทัศน์ไทยทีวีสีช่อง 3
รัญดภา มันตะลัมพะ รองอันดับ 1 มิสทีนไทยแลนด์ 2010 และนักแสดงประจำสถานีโทรทัศน์สีกองทัพบกช่อง 7
ณัฏฐณิชา ดังวัธนาวณิชย์ นักแสดงประจำสถานีโทรทัศน์ช่องสาม
เพ็ญพักตร์ ศิริกุล นักแสดง/นางแบบ
ชิดจันทร์ ห่ง นักแสดงช่อง 3
สุนิสา เจทท์ นักแสดงช่อง3
ฐานิดา มานะเลิศเรืองกุล เน็ตไอดอล เป็นที่รู้จักในนาม”พิมฐา”
อรเณศ ดีคาบาเลส นักแสดงหญิงชาวไทย
แหล่งข้อมูลอื่น

เว็บไซต์ทางการ
| ด ค กโรงเรียนสตรีในประเทศไทย |
| --- | --- | --- |
| กรุงเทพมหานคร |  เขมะสิริอนุสสรณ์  ซางตาครู้สคอนแวนท์  เซนต์ฟรังซีสซาเวียร์คอนแวนต์  เซนต์โยเซฟคอนเวนต์  เบญจมราชาลัย ในพระบรมราชูปถัมภ์  พระหฤทัยคอนแวนต์  มาแตร์เดอีวิทยาลัย  ราชินี‡  ราชินีบน‡  วัฒนาวิทยาลัย‡  วาสุเทวี  ศึกษานารี  สตรีวรนาถบางเขน‡  สตรีวัดมหาพฤฒาราม ในพระบรมราชินูปถัมภ์  สตรีวัดระฆัง  สตรีวัดอัปสรสวรรค์  สตรีวิทยา  สตรีศรีสุริโยทัย  สตรีเศรษฐบุตรบำเพ็ญ  สายน้ำผึ้ง ในพระอุปถัมภ์ฯ  สายปัญญา ในพระบรมราชินูปถัมภ์  อัสสัมชัญคอนแวนต์  อัสสัมชัญศึกษา  |  |
| ภาคกลาง |  คณะราษฎร์บำรุงปทุมธานี†  จอมสุรางค์อุปถัมภ์  เฉลิมขวัญสตรี†  เซนต์โยเซฟ บางนา  เซนต์โยเซฟทิพวัล  มารีย์อุปถัมภ์  ราชินีบูรณะ  สงวนหญิง†  สตรีนนทบุรี  |  |
| ภาคเหนือ |  เฉลิมพระเกียรติ 48 พรรษา ในพระราชูปถัมภ์ฯ  เรยีนาเชลีวิทยาลัย  อุดมดรุณี  อุตรดิตถ์ดรุณี†  |  |
| ภาคตะวันออกเฉียงเหนือ |  เซนต์เมรี่  มหาไถ่ศึกษาขอนแก่น  สตรีชัยภูมิ†  สตรีราชินูทิศ  สตรีศึกษา†*  สุรนารีวิทยา*  |  |
| ภาคตะวันออก |  ชลกันยานุกูล†  เซนต์ปอลคอนแวนต์  เซนต์โยเซฟระยอง  ดัดดรุณี  ราชินีวิวัฒน์  ศรียานุสรณ์†  สตรีประเสริฐศิลป์  |  |
| ภาคตะวันตก |  กาญจนานุเคราะห์*  ธรรมจารินีวิทยา  นารีวิทยา  นารีวุฒิ  |  |
| ภาคใต้ |  ธิดานุเคราะห์  ธิดาแม่พระ‡*  |  |
†เฉพาะระดับมัธยมศึกษาตอนต้น ‡เฉพาะระดับมัธยมศึกษา *ยกเว้นห้องเรียนพิเศษ
| ด ค กสถานศึกษาในเขตมิสซังเชียงใหม่ |
| --- | --- | --- |
| โรงเรียนมงฟอร์ตวิทยาลัย • โรงเรียนเรยีนาเชลีวิทยาลัย • โรงเรียนพระหฤทัย เชียงใหม่ • โรงเรียนนุชนาถอนุสรณ์ • โรงเรียนศิริมาตย์เทวี • โรงเรียนอรุโณทัย • โรงเรียนศีลรวี • โรงเรียนมารีย์รักษ์ เชียงราย • โรงเรียนอัสสัมชัญลำปาง • โรงเรียนเทพพิทักษ์วิทยา • โรงเรียนสันติวิทยา • โรงเรียนมารดาอุปถัมภ์ • โรงเรียนพระกุมารเยซูเชียงของ • โรงเรียนปิยมาตย์ • โรงเรียนเจ้าฟ้าอุบลรัตน์ • โรงเรียนสารสาสน์วิเทศเชียงใหม่ • โรงเรียนเซนต์โยเซฟแม่แจ่ม | โรงเรียนมงฟอร์ตวิทยาลัย • โรงเรียนเรยีนาเชลีวิทยาลัย • โรงเรียนพระหฤทัย เชียงใหม่ • โรงเรียนนุชนาถอนุสรณ์ • โรงเรียนศิริมาตย์เทวี • โรงเรียนอรุโณทัย • โรงเรียนศีลรวี • โรงเรียนมารีย์รักษ์ เชียงราย • โรงเรียนอัสสัมชัญลำปาง • โรงเรียนเทพพิทักษ์วิทยา • โรงเรียนสันติวิทยา • โรงเรียนมารดาอุปถัมภ์ • โรงเรียนพระกุมารเยซูเชียงของ • โรงเรียนปิยมาตย์ • โรงเรียนเจ้าฟ้าอุบลรัตน์ • โรงเรียนสารสาสน์วิเทศเชียงใหม่ • โรงเรียนเซนต์โยเซฟแม่แจ่ม |  |
ชุลีพร ดวงรัตนตรัย

| ชุลีพร ดวงรัตนตรัย |
| --- | --- |
เกิด: 2 พฤษภาคม พ.ศ. 2510 (57 ปี) กรุงเทพมหานคร ประเทศไทย
อาชีพ:  นักแสดง  พิธีกร  นักประท้วง 
ปีที่แสดง: พ.ศ. 2529–ปัจจุบัน
ผลงานเด่น: มาลี – อรุณสวัสดิ์ (2535)  พัชนี / บัวสวรรค์ – บ่วง (2535)
ชุลีพร ดวงรัตนตรัย (เกิด 2 พฤษภาคม พ.ศ. 2510) ชื่อเล่น ปุ๊กกี้ เป็นนักแสดงและพิธีกรชาวไทย เธอเป็นที่รู้จักกันในการแสดงละครเรื่อง อรุณสวัสดิ์ เมื่อปี 2535 ทางช่อง 7 การแสดงของเธอสามารถเรียกเสียงหัวเราะและสร้างสีสันให้กับละครทุกเรื่องในบทตลกร้ายอารมณ์ขัน และภาพลักษณ์หญิงเจ้าเนื้อใส่แว่น จึงเป็นที่จดจำของแฟนละครไทยได้ไม่ยาก
ชีวิตส่วนตัว

ชุลีพร ป่วยด้วยโรคเบาหวาน ความดัน และหนักที่สุดคือโรคไต เป็นระยะเวลา 13 ปี ทำให้ดาราสาวต้องหยุดการแสดง ทุกวันนี้ปุ๊กกี้ต้องไปฟอกเลือดทุกสัปดาห์ ซึ่งทำให้เธอหมดแรงจนไม่สามารถทำอะไรได้อีกภายในวันที่เข้ารับการรักษา หากย้อนวันวานได้ สิ่งที่อยากทำที่สุดคือเปลี่ยนแปลงพฤติกรรมรับประทานอาหาร
ชุลีพร ดวงรัตนตรัย นักแสดง ยอมรับว่า มีนิสัยชอบกินอาหารทุกประเภททั้งของหวาน หรืออาหารติดมัน และแม้จะรู้ตัวว่าตนเองเป็นเบาหวานก็ยังมีนิสัยการกินอาหารแบบเดิม เพราะเห็นว่ายังไม่เป็นอะไร ยังทำงานได้ปกติ ซึ่งมาหยุดเล่นละครก็ต่อเมื่อเกิดอาการหูดับ ฟังไม่ได้ยิน และไม่มีแรง จนต้องหยุดทุกอย่างลง
ในวันที่เหนื่อยล้าและทุกข์จากโรคภัย แต่เมื่อรับรู้ว่ายังมีแฟนละครถามหา ทักทายเมื่อพบเจอ ก็พอเป็นกำลังใจได้บ้าง 20 ปีที่อยู่ในวงการบันเทิง มีภาพจำในบทหญิงเจ้าเนื้อ ตลกร้าย อารมณ์ดี เรียกรอยยิ้มและเสียงหัวเราะจากผู้ชมเป็นความทรงจำที่ดีที่สุด นับจากนี้ ปุ๊กกี้ ต้องยิ้มสู้กับโรคร้าย หวังให้เรื่องราวของเธอเป็นข้อคิดกับคนทั่วไปหันมาใส่ใจสุขภาพ